text: В Пазарджик започват работа по проект за повишаване здравната култура на родителите при отглеждане на техните деца. Инициативата е на неправителствената организация ИГА, фонд за превенция на престъпността и цели да обхване родителите с по-нисък социален статус, съобщава БНР
  Проектът е по програма "Грам превенция е равна на килограм интервенция". Той е насочен основно към родителите с нисък социален статус. Сред тази група от населението се забелязва ръст на специфични заболявания, като чревни инфекции, хепатит, анемия, затлъстяване и епилепсия. Това съобщи есперт от неправителствената организация.
  Целта на инициативата е
  да бъде обхванато населението в ромските квартали в общините Пазарджик, Пещера и Лисичово. Според данни на фонда в Пазарджишка област вече има села със 100 % ромско население. "Етнографските характеристики, особено в Пазарджишка област, показват, че има населени места, които по принцип са почти обезбългарени. Влиянията, които след 15 години ще имаме, ще бъдат толкова големи, че ефектът ще е поразителен и разрушителен", каза Андрей Момчилов. По думите му над 30% от подрастващите в тези общности са с наднормено тегло, което води до високо кръвно налягане и диабет още в ранна възраст. Проектът се реализира с партньорството на местната власт.